Adenike Oladosu

Adenike Titilope Oladosu (Ogbomosho, Nigeria, 1994) aktibista klimatiko nigeriarra, eko-feminista eta Fridays For Future mugimenduaren hastatzailea da Nigerian.  Berdintasunean, segurtasunean eta Afrikako bakea finkatzen aritu da, batez ere Txad lakuan.

Greenpeace Erresuma Batuak Historia Beltzaren hilerako aukeratu zuen Vanessa Nakate eta Elizabeth Wathutirekin batera, Afrikako hiru ekintzaile beltz hauek aldaketa klimatikoa ekiditeko lan egiten dute eta. 

2019ko abenduan, Oladosu COP25ek Espainian egin zuen bileran izan zen, Nigeriako gazteriaren ordezkari gisa. Han, Afrikako klima aldaketa eta biztanleen bizitzan eragiten duenari buruz hitz egin zuen.

Biografia

Haurtzaroa eta hezkuntza 
Adenike Ogbomoshon jaio zen, Oyo estatuan. Hasierako hezkuntza Gwagwalada Abuya Gobernuaren Bigarren Eskolan egin zuen, eta gero, Markurdi Nekazaritza Unibertsitatean lehen mailako titulua lortu zuen nekazaritza-ekonomian.

Aktibismo klimatikoa 
Unibertsitatean hasi ondoren, aktibismo klimatikorako prestatzen hasi zen. Baserritar eta artzainak haserreturik ikusi zituen lurrak gero eta idorrago bihurtzen ari zirelako, eta inoiz uholderik izan ez zuten tokietan soroak hondatuta zeudelako. IPCCren 1,5 °C-ko berotze globalari buruzko txosten berezia irakurri ondoren, Fridays For Futuree mugimenduarekin bat egin zuen. Komunitateetan, eskoletan eta leku publikoetan hasi zen jendeari klima-krisiaz hitz egiten. Horretaz gain, zuhaitzak landatzera eta lagunak heztera bultzatu zituen.

2019an, Nigeriako Amnistia Internazionalaren Kontzientzia Enbaxadorearen saria jaso zuen, eta NBEko klimari buruzko gazteriaren goi-batzarrean munduko liderrekin hitz egin zuen.

Madrilen, Greta Thunberg-ekin batera, klima-aldaketari buruzko 2019ko konferentzian izan zen. Bertan, Nigeriako eta Afrikako mugimendu klimatikoak  munduko liderren arreta erakarri zuen.

Sariak eta aintzatespenak 

 22 ahots, Amnistia Internazionalaren Lurraren eguna Twitter-en jarraitzeko
 Afrikako gazteen klima-zentroko 15. enbaxadorea

Erreferentziak

Kanpo estekak 

Klima-ekintzaileak
Klima aldaketa
Emakume aktibistak
Afrikako emakume aktibistak